open-index/open-wikipedia-markdown huggingface dataset:
மிட்செல் ஸ்வெப்சன்

**மிட்செல் ஜோசப் ஸ்வெப்சன்** (பிறப்பு 4 அக்டோபர் 1993) ஓர் ஆத்திரேலிய துடுப்பாட்ட வீரர் ஆவார். இவர் 2018 சூன் மாதம் ஆத்திரேலியா அணிக்காக பன்னாட்டு துடுப்பாட்டங்களில் அறிமுகமானார்.

## பன்னாட்டு துடுப்பாட்டம்
2017 சனவரி இந்தியாவுக்கு எதிரான தேர்வுத் தொடரில் ஆத்திரேலிய அணியில் அவர் இடம் பெற்றார், ஆனால் இவருக்கு விளையாட வாய்ப்பு வழங்கவில்லை. 2018 மே, இங்கிலாந்துக்கு எதிரான ஒருநாள் மற்றும் இருபது20ப போட்டிகளுக்கான ஆத்திரேலிய அணியில் இடம் பெற்றார். 2018 சூன் இங்கிலாந்துக்கு தனது இருபது20ப போட்டியில் அறிமுகமானார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
ஆபிரகாம் ஒப்பந்தங்கள்

**ஆபிரகாம் ஒப்பந்தம்** என்பது இஸ்ரேல், ஐக்கிய அமீரகம், அமெரிக்கா ஆகிய நாடுகள் இணைந்து ஆகஸ்ட் 13, 2020 அன்று வெளியிட்ட அமைதி ஒப்பந்தமாகும். பின்னர் இஸ்ரேல் மற்றும் பஹ்ரைன் இடையேயான அமைதி ஒப்பந்தத்துக்கும் இதே பெயரே பயன்படுத்தப்பட்டது.  அமெரிக்க அதிபர் டோனால்ட் டிரம்ப் அவர்களால் மத்தியஸ்தம் செய்யப்பட்ட இந்த ஒப்பந்தங்களின் மூலம் இஸ்ரேல் உடனான உறவை சுமூகமாக்கி கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன. 

1994 ஆம் ஆண்டு ஜோர்டான் நாட்டுடனான அமைதி ஒப்பந்தத்துக்கு பிறகு அரபு நாடுகளுடன் இஸ்ரேல் மேற்கொள்ளும் அமைதி ஒப்பந்தம் இதுவாகும்

## பெயர் காரணம்
யூதம், கிறிஸ்தவம் மற்றும் இஸ்லாம் என மூன்று மதங்களாலும் முக்கிய தீர்க்கதரிசியாக கருதப்படும் முதுபெரும் தந்தை ஆபிரகாம்  பெயரே இந்த அமைதி ஒப்பந்தத்துக்கு சூட்டப்பட்டுள்ளது.

## பின்னணி
1948 ஆம் ஆண்டு உருவான இஸ்ரேல் என்கிற தேசத்தை பல இஸ்லாமிய நாடுகள் அங்கீகரிக்கவில்லை. குறிப்பாக தீர்வு எட்டப்படாத பாலஸ்தீன பிரச்னை இஸ்ரேல் மற்றும் இஸ்லாமிய நாடுகளுக்கு இடையேயான உறவை சிக்கலாக்கின. அமெரிக்க அதிபராக டோனால்ட் டிரம்ப் பதவி ஏற்றபின் இருதரப்புடனும் பேச்சு நடத்தி அமைதி ஒப்பந்தம் ஏற்பட முனைப்பு காட்டினார். அதன் விளைவாக இஸ்ரேல் உடன் அமைதி ஒப்பந்தம் மேற்கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன

## கையெழுத்து
அமெரிக்க அதிபர் முன்னணியில் இஸ்ரேல் பிரதமர் பெஞ்சமின் நெதன்யாகு, ஐக்கிய அமீரக வெளியுறவுத்துறை அமைச்சர் ஷேக் முகமது பின் ஜாயித் அல் மற்றும் பஹ்ரைன் வெளியுறவுத்துறை அமைச்சர் அப்துல்லாதீப் அல் சயானி ஆகியோர் செப்டம்பர் 15, 2020 அன்று ஆபிரகாம் ஒப்பந்தத்தில் கூட்டாக கையெழுத்திட்டனர்

## மேற்கோள்கள்

பகுப்பு:2020 நிகழ்வுகள்
டுஸ்ஜ மாகாணம்

**டுஸ்ஜ மாகாணம்** (*Düzce Province*,    ) என்பது வடமேற்கு துருக்கியில் உள்ள ஒரு மாகாணமாகும். இது கருங்கடல் கடற்கரையை ஒட்டி உள்ளது. இந்த மாகாணத்தின் வழியாக இசுதான்புல்லுக்கும் அங்காராவுக்கும் இடையிலான பிரதான நெடுஞ்சாலை செல்கிறது. மாகாணத்தின் முக்கிய நகரமாக டுஸ்ஜ உள்ளது  . மாகாணத்தில் பண்டைய கிரேக்க இடிபாடுகள் உள்ளன.

1999 நவம்பரில் டுஸ்ஜ நகரத்தில் ஏற்பட்ட பயங்கர நிலநடுக்கத்திற்குப் பிறகு, இது போலு மாகாணத்திலிருந்து பிரிந்து தனி மாகாணமாக மாறியது.

2017 ஆம் ஆண்டில் மாகாணத்தின் மொத்த மக்கள் தொகை 377,610 ஆகும். 

## மாவட்டங்கள்
டுஸ்ஜ மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அககோகோகா
* கிளிமில்
* குமாயேரி
* **டுஸ்ஜ**
* கோல்யாக்கா
* கோமோவா
* கைனாசிலி
* யல்கா

## சுற்றுச்சூழல்
துருக்கியில் காற்று மாசுபாடு இங்கே ஒரு நீண்டகால பிரச்சினை. 

## குறிப்புகள்

## வெளி இணைப்புகள்

பகுப்பு:துருக்கியின் மாகாணங்கள்
தியர்பாகர் மாகாணம்

**தியர்பாகர் மாகாணம்** (*Diyarbakır Province*,    , திமிலி : Suke Diyarbekır  Kurdish    ), என்பது தென்கிழக்கு துருக்கியில் உள்ள ஒரு மாகாணமாகும் . இந்த மாகாணம் 15,355 &nbsp;கி.மீ. 2 பரப்பளவைக் கொண்டுள்ளது.   இதன் மக்கள் தொகையானது 1,528,958 ஆகும். மாகாண தலைநகராக தியர்பாகர் நகரம் உள்ளது.

## வரலாறு
இப்பகுதி பல நாகரிகங்களுக்கு தாயகமாக இருந்து வருகிறது. மேலும் இப்பகுதியிலும் இதைச் சுற்றியுள்ள பகுதிகளிலும் பல இடைக் கற்கால கல் செதுக்குதல்கள் மற்றும் கலைப்பொருட்கள் உள்ளன. இந்த மாகாணப்பகுதியை அக்காடியர்கள், ஹுரியத்துகள், மித்தானியர், மீடியர், இட்டைடுகள், ஆர்மீனியர்கள், சீரியர், புது-பாபிலோனியர்கள், அகாமனியர்கள், கிரேக்கர்கள், உரோமர், பார்த்தியர்கள், பைசாந்தியர்கள், சசானித்துகள், அரேபியர்கள், செல்ஜக்கியர்கள், மங்கோலியர், சபாவித்துகள், மார்வானியர்,  அய்யூபிட்ஸ் போன்றோர் ஆண்டுள்ளனர்.

இன்று மாகாணத்தின் பெரும்பான்மையான மக்களாக குர்து மக்கள் உள்ளனர்.

### துருக்கியில்
உள்ளூர் மக்களை துருக்கியமயமாக்குவதற்காக, 1927 சூனில்  சட்டம் 1164 நிறைவேற்றப்பட்டது  இச்சட்டம் இன்ஸ்பெக்டரேட்டுகள்- *ஜெனரல் பகுதிகளை* உருவாக்க அனுமதித்தது ( துருக்கியம் : *உமுமி மெஃபெடிலிக்,* யுஎம்). எனவே தியர்பாகர் மாகாணம் முதல் இன்ஸ்பெக்டரேட் ஜெனரல் (    ) என்று அழைக்கபட்டது. இதில் ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக்  தியர்பாகர் போன்ற மாகாணங்களை உள்ளடக்கியதாக இருந்தது. முதல் யுஎம் 1928 சனவரி முதல் நாள்  உருவாக்கப்பட்டது. இது தியர்பாகர் நகரை மையமாகக் கொண்டிருந்தது. யு.எம் ஒரு இன்ஸ்பெக்டர் ஜெனரலால் நிர்வகிக்கப்பட்டது, அவர் குடிமை சமூகம், நீதித்துறை, இராணுவ விஷயங்களில் பரந்த அளவிலான அதிகாரங்களைக் கொண்டு ஆட்சி செய்தார்.  இன்ஸ்பெக்டர் ஜெனரலின் அலுவலகம் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது. தியர்பாகர் மாகாணத்துக்குள் வெளிநாட்டு குடிமக்கள் வருவதற்கு 1965 வரை தடை விதிக்கப்பட்டிருந்தது.  துருக்கியமயமாக்கள் கொள்கையின்படி, 1930 களில், மாகாணத்தின் பல இடங்களின் பெயர்கள் துருக்கிய பெயர்களாக மாற்றபட்டன.

#### நவீன வரலாறு
1987 முதல் 2002 வரை, தியர்பாகிர் மாகாணம் ஓஹால் (அவசரகால நிலை) பிராந்தியத்தின் ஒரு பகுதியாக இருந்தது. இது குர்திசுத்தான் தொழிலாளர் கட்சிக்கு (பி.கே.கே) எதிராக அறிவிக்கப்பட்டது. மேலும் சாதாரண ஒரு ஆளுநரை விட கூடுதல் அதிகாரங்களைக் கொண்ட  சூப்பர்கவர்னர் என்று அழைக்கப்பட்ட ஆளுநரால் இது நிர்வாகிக்கபட்டது. 1987 ஆம் ஆண்டில் மாகாணத்தின் அனைத்து கிராமங்கள், ஊர்கள், குடியிருப்புகளில் உள்ளவர்களை இடமாற்றம் செய்து மீள்குடியேற்றும் அதிகாரம் அவருக்கு வழங்கப்பட்டது.  1990 திசம்பரில் ஆணை எண் 430 படி, ஓஹால் பிராந்தியத்தில் உள்ள சூப்பர் கவர்னரும் மாகாண ஆளுநர்களும் ஆணை எண் 430 இன்படி பெற்ற அதிகாரங்கள் காரணமாக அவர்களின் நடவடிக்கைகள் தொடர்பாக எந்தவொரு சட்டப்படியான வழக்குக்கிலிருந்தும் விலக்கு பெற்றனர்..

## மாவட்டங்கள்
தியர்பாகர் மாகாணம் 14 மாவட்டங்களாக பிரிக்கப்பட்டுள்ளது:

## குறிப்புகள்

பகுப்பு:துருக்கியின் மாகாணங்கள்
இந்தியக் குடியரசுக் கட்சி (அதாவலே)

**இந்தியக் குடியரசுக் கட்சி (அதாவலே)** (Republican Party of India (Athawale)) இந்தியாவில் செயல்படும் ஓர் அரசியல் கட்சி ஆகும். இந்தக் கட்சியானது இந்தியக் குடியரசுக் கட்சியிருந்து விலகி ராம்தாஸ் அதாவலேவினால் ஆரம்பிக்கப்பட்டது.

## வரலாறு
இந்தியக் குடியரசுக் கட்சியிலிந்து பல்வேறு கருத்து வேறுபாடுகளால் பிாிந்து அதன் தலைவர்களின் பெயரை முன்மொழிந்து, இந்தியக் குடியரசுக் கட்சி என்கிற பெயரிலேயே இயங்கி வருகின்றன. அதில் ஒரு கட்சிதான் இந்தியக் குடியரசுக் கட்சி (அதவாலே) இதன் தலைவராக ராம்தாஸ் அதவாலே செயல்படுகிறார்.

ராம்தாஸ் அதவாலே 1990 முதல் 1995 வரை மகாராஷ்டிரா அரசாங்கத்தில்  அமைச்சராகச் செயல்பட்டார். இவர் 1998-99 மற்றும் 1999 ஆம் ஆண்டுகளில் இந்திய நாடாளுமன்றத்திற்கு   12- மக்களவைக்கு வட மத்திய மும்பைத் தொகுதியில் இருந்து தேர்ந்தெடுக்கப்பட்டார்.

## மேற்கோள்கள்

பகுப்பு:மகாராட்டிர அரசியல் கட்சிகள்
கேந்திரியா வித்யாலயா, கோட்டயம்

**கேந்திரியா வித்யாலயா இரப்பர் வாரியம் கோட்டயம்** (Kendriya Vidyalaya, Rubber Board Kottayam) என்பது தென்னிந்திய மாநிலமான கேரளாவின் கோட்டயத்தில் அமைந்துள்ள ஒரு பள்ளியாகும் கேந்திரியா வித்யாலயா பள்ளிகள் இந்தியா முழுவதும் பரவி இருக்கின்றன. கேந்திரிய வித்யாலயா என்பது இந்திய நடுவணரசின் மனிதவள மேம்பாட்டு அமைச்சகத்தால் நிருவகிக்கப்படும் பள்ளிக் கல்வி அமைப்பாகும். அனைத்து கேந்திரியா வித்யாலயா பள்ளிகளைப் போலவே இங்கும் நடுவண் இடைநிலைக் கல்வி வாரியத்தின் பாடமுறையும் பயிற்றுவித்தல் திட்டமும் பின்பற்றப்படுவதால் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை. 
## வரலாறு

இந்தப் பள்ளி பிப்ரவரி 1992 இல் 220 மாணவர்களுடன் தொடங்கப்பட்டது, ஆனால் அதன் பின்னர் மிகப்பெரிய அளவில் வளர்ந்துள்ளது. இது 1997 மற்றும் 1998 அமர்விலிருந்து அறிவியல் நீரோட்டத்துடன் மேல்நிலைக் கல்வி நிலைக்கு மேம்படுத்தப்பட்டது. தற்போது, ​​பள்ளியானது பத்தாம் வகுப்பு, மேல்நிலை வரை அறிவியல் மற்றும் வணிகத் துறைகளில் தரமான கல்வியை வழங்குகிறது.

ஆரம்ப ஆண்டுகளில், இரப்பர் ஆராய்ச்சி நிறுவனத்துடன் இணைக்கப்பட்ட தற்காலிக அறைகளில் வகுப்புகள் நடத்தப்பட்டன. 1990களின் பிற்பகுதியில் உள்கட்டமைப்பை விரிவுபடுத்த விரைவான முன்னேற்றங்கள் மேற்கொள்ளப்பட்டன. இதன் விளைவாக சூலை 2000 இல் பள்ளி அதன் நிரந்தர கட்டிடத்திற்கு சென்றது.

## சாதனைகள்

ஒவ்வொரு ஆண்டும் சிறந்த கல்வி முடிவுகளுக்காக இந்தப் பள்ளி இந்தியா முழுவதும் நன்கு அறியப்பட்டதாகும். இது கடந்த 3 கல்வி ஆண்டுகளில் 2007, 2008 மற்றும் 2009 ஆம் ஆண்டுகளில் பத்தாம் வகுப்பில் 100% தேர்ச்சி பெற்றுள்ளது. 2010 ஆம் ஆண்டில் பத்தாம் வகுப்பில் 94.9% தேர்ச்சி சதவீதத்தைக் கொண்டுள்ளது. பன்னிரெண்டாம் வகுப்பில், 54 மாணவர்களில் 10 பேர் 2010 இல் 90% க்கு மேல் பெற்றுள்ளனர்.

இது ஒரு புதிய கேந்திரியா வித்யாலயா பள்ளி என்பதால் அதன் விளையாட்டு வசதிகள் இன்னும் வளர்ந்து வரும் நிலையில் உள்ளன. ஆனால் இந்த பள்ளியின் மாணவர்கள் தேசிய அளவிலான போட்டிகளில் விளையாடியுள்ளனர்.

## முதல்வர்களின் பட்டியல்

* திரு. கங்குலி
* திரு. சோமசுந்தரம்
* திரு. சரத்
* திரு. அஜய் பாபு
* திரு. பானுமூர்த்தி
* திரு. சங்கரன் பி.என்.
* திரு. அசோக் பி.
* திருமதி. சாரதா சத்ரசேகரன்
* திருமதி. இலாவண்யா இமானுவேல்
* முனைவர். ஜாய் ஜோசப்

## மேற்கோள்கள்

## வெளி இணைப்புகள்
*Official Website 
பகுப்பு:கேரளம்
பகுப்பு:கல்வி நிறுவனங்கள்
ஹைபி ஈடன்

**ஹைபி ஈடன்** (Hibi Eden) (பிறப்பு: ஏப்ரல் 19, 1982) கேரளாவின் எர்ணாகுளம் பகுதியின் அரசியல்வாதியும், இந்திய தேசிய காங்கிரசின் உறுப்பினருமாவார். எர்ணாகுளம் தொகுதியைச் சேர்ந்த நீண்டகால நாடாளுமன்ற உறுப்பினரான மறைந்த ஜார்ஜ் ஈடன் என்பவரின் மகனாவார்.

## சுயசரிதை

இவர், எர்ணாகுளம் மாவட்டத்திலிருந்து கேரள சட்டமன்றத்தின் உறுப்பினராக 2011 இல் தேர்ந்தெடுக்கப்பட்டார். இந்திய தேசிய காங்கிரசின் தேசிய மாணவர் பிரிவின் தலைவராகவும் இவர் உள்ளார்.

## ஆரம்பகால வாழ்க்கை
இவர், கேரளாவின் எர்ணாகுளம் மக்களை உருப்பினரான மறைந்த ஜார்ஜ் ஈடன் என்பவருக்குப் பிறந்தார். (2003இல் அவர் பதவியிலிருக்கும் போதே இறந்தார்.) 19 ஏப்ரல் 1982 இல். இவர் சிறு வயதிலேயே தனது தாயை இழந்தார். இவருக்கு ஒரு தங்கை உள்ளார். இவர்கள் இருவரையும் இவரது அத்தை வளர்த்தார்.

## தனிப்பட்ட வாழ்க்கை
இவர், மலையாளத் தொலைக்காட்சித் தொகுப்பாளரான அன்னா லிண்டா என்பவரை 2012 சனவரி 30 அன்று கலூர் புனித பிரான்சிஸ் சேவியர் தேவாலயத்தில் 4 வருட காதலுக்குப் பிறகு திருமணம் செய்து கொண்டார். இந்த தம்பதியினருக்கு கிளாரா ஈடன் என்ற ஒரு மகள் 2012 நவம்பர் 27 அன்று பிறந்தார். மேலும் இவர், கத்தோலிக்க லத்தீன் சடங்கு வெராபோலி மறைமாவட்டம், எர்ணாகுளம் ஆகியவற்றின் பக்தியுள்ள உறுப்பினர் ஆவார்.

## அரசியல் வாழ்க்கை

இவர், தேவராவின் தூய இருதயக் கல்லூரியில் கேரள மாணவர் ஒன்றியத்தின் தலைமையிலான சங்கத்தின் பொதுச் செயலாளராக இருந்தார். பின்னர் இவர் 2009 வரை நடைபெற்ற கேரள மாணவர் ஒன்றியத்தின் மாநிலக் குழுத் தலைவரானார். இந்தியாவின் தேசிய மாணவர் சங்கத்தின் முன்னாள் தலைவராகவும் இருந்தார். 2009 இந்திய பொதுத் தேர்தலுக்கான எர்ணாகுளம் மக்களவைத் தொகுதியில் இந்திய தேசிய காங்கிரசு வேட்பாளராக நிற்க இவர் மிகவும் விரும்பினார்.

2011 கேரள சட்டமன்றத் தேர்தலில் 32,437 வாக்குகள் வித்தியாசத்தில் வெற்றி பெற்ற இவர் எர்ணாகுளம் தொகுதியில் இருந்து தேர்ந்தெடுக்கப்பட்ட கேரள சட்டமன்றத்தின் இளைய உறுப்பினரானார். 2016 சட்டமன்றத் தேர்தலில், எர்ணாகுளம் தொகுதியிலிருந்து கேரள சட்டப்பேரவை உறுப்பினராக இரண்டாவது முறையாக இவர் தேர்ந்தெடுக்கப்பட்டார்  இவர், 21949 வாக்குகள் வித்தியாசத்தில் [8] வெற்றி பெற்றார். 2019 லோக்சபா தேர்தலில் இவர் மீண்டும் எர்ணாகுளம் மக்களவைத் தொகுதியிலிருந்து போட்டியிட்டார். தனக்கு எதிராகப் போட்டியிட்ட இந்தியப் பொதுவுடைமைக் கட்சியிம் (எம்) வேட்பாளர் பி ராஜீவுக்கு எதிராக 1.6 லட்சம் வாக்குகள் வித்தியாசத்தில் வெற்றி பெற்றார்.

## மேற்கோள்கள்

## வெளி இணைப்புகள்

* Hibi Eden fan site

பகுப்பு:எர்ணாகுளம் மாவட்ட மக்கள்
பகுப்பு:1982 பிறப்புகள்
பகுப்பு:அரசியல்வாதிகள்
திரக்சாரமம்

**திரக்சாரமம்** (Draksharama) என்பது இந்துக் கடவுளான சிவனுக்கு அர்பணிக்கப்பட்ட புனிதமான ஐந்து பஞ்சராம சேத்த்திரங்களில் ஒன்றாகும். இந்தக் கோயில் தென்னிந்திய மாநிலமான ஆந்திரப் பிரதேசத்தின் கிழக்கு கோதாவரி நகரத்தில் அமைந்துள்ளது. பீமேசுவர சுவாமி என்பது இந்த கோவிலில் சிவபெருமானைக் குறிக்கிறது.

## கோயிலின் வரலாறு

கோயிலிலுள்ள கல்வெட்டுகள் கி.பி 9 மற்றும் 10 ஆம் நூற்றாண்டுகளுக்கு இடையில் கீழை சாளுக்கிய மன்னர் பீமனால் கட்டப்பட்டவை என்பதை வெளிப்படுத்துகின்றன. கட்டடக்கலை மற்றும் சிற்ப ரீதியாக, இந்த கோயில் சாளுக்கியர் மற்றும் சோழர் பாணிகளின் கலவையை பிரதிபலிக்கிறது.

## புராணம்

இந்த இடம் தக்கன் யாகம் செய்த இடமாகக் கருதப்படுகிறது. சிவனை மதியாமலும் அவருக்கு கொடுக்க வேண்டிய அவிர்பாகத்தைக் கொடுக்காமலும் யாகத்தை நிகழ்த்திய தக்கனை தண்டிக்க சிவனது நெற்றிக் கண்ணில் இருந்து  வீரபத்திரர் தோன்றி தக்சனை தண்டித்த இடமென்றும் புராணங்கள் கூறுகிறது. இந்த கதையின் காரணமாக, இந்த இடம் தெற்கின் தட்சிண காசி வாரணாசி என்றும் அழைக்கப்படுகிறது.

## அடைவது எப்படி
இந்த இடம்
அமலபுரத்திலிருந்து 25 கி.மீ தூரத்திலும், காக்கிநாடாவிலிருந்து 28 கி.மீ தொலைவிலும், ராஜமன்றியிலிருந்து 50 கி.மீ தூரத்திலும் அமைந்துள்ளது. ராஜமன்றி மற்றும் காக்கிநாடாவிலிருந்து தொடருந்தில் பயணம் செய்து அங்கிருந்து சாலை வழியாக இந்த ஊரை அடையலாம். மாநில நெடுஞ்சாலை இந்தியாவின் அனைத்து முக்கிய நகரங்கள் மற்றும் நகரங்களுடன் இணைக்கிறது. அடிக்கடி பேருந்து சேவைகள் கிடைக்கின்றன.  ராஜமன்றி வானூர்தி நிலையம் அருகிலுள்ள விமான நிலையமாகும்

## மேற்கோள்கள்

பகுப்பு:ஆந்திரப் பிரதேச இந்துக் கோயில்கள்
பகுப்பு:ஆந்திரப் பிரதேச வரலாறு
பகுப்பு:இந்து தொன்மவியல்
பகுப்பு:ஆந்திரப் பண்பாடு
பகுப்பு:இந்துக் கோயில்கள்
சித்ரா (நடிகை)

**சித்ரா காமராஜ்** ( *Chitra Kamaraj* ; 2 மே 1992&nbsp;– 9 டிசம்பர் 2020), **வி. ஜே. சித்ரா** என்றும் அழைக்கப்படும் இவர், முன்னாள் முன்னணி இந்தியத் தொலைக்காட்சி நடிகையும், தொகுப்பாளரும் ஆவார். பாண்டியன் ஸ்டோர்ஸ் தமிழ்த் தொலைக்காட்சித் தொடரில் தனது பாத்திரத்தின் மூலம் புகழ் பெற்றார். மேலும் *கால்ஸ்* (2021) திரைப்படத்தில் நடிப்பில் அறிமுகமானார். விளையாடு வாகை சூடு (2012), சட்டம் சொல்வது என்ன? போன்ற நிகழ்ச்சிகளில் தோன்றியதற்காவும் நன்கு அறியப்பட்டவர் (2013), சரவணன் மீனாட்சி (பருவம் 2) (2013-16), நொடிக்கு நொடி அதிரடி (2014), ஊர் சுத்தலாம் வாங்க (2014), மன்னன் மகள் (2014), என் சமையல் அறையில் (2014), ஒஸ்தி நகைச்சுவை குஸ்தி (2014), ரிங் ஓ ரிங் (2014), சின்ன பாப்பா பெரிய பாப்பா (2014-18), டார்லிங் டார்லிங் (2016-17), டான்ஸ் ஜோடி டான்ஸ் பகுதி1 (2016-17), சரவணன் மீனாட்சி (பகுதி 3) (2017), வேலுநாச்சி (2018) போன்ற நிகழ்ச்சிகளில் தோன்றியதற்காக நன்கு அறியப்பட்டவர்.

## தற்கொலை
9 டிசம்பர் 2020 அன்று, சித்ரா, நாசரேத்பேட்டையில் உள்ள ஒரு விடுதி அறையில் காலை 9:32 மணியளவில் இறந்து கிடந்தார். அறிக்கைகள் மற்றும் பிரேத பரிசோதனை முடிவுகள், சித்ரா தூக்கிட்டு தற்கொலை செய்து கொண்டதாக கூறுகின்றன. விரைவில் கணவர் ஹேமந்த் ரவியால் கொலை செய்யப்பட்டார் என்று வதந்தியும் எழுந்தன. தற்கொலைக்கு தூண்டியதாக சந்தேகிக்கப்பட்ட சித்ராவின் கணவர் ஹேமந்த் 15 டிசம்பர் 2020 அன்று கைது செய்யப்பட்டார். காவல் துறையின் விசாரணை நடந்து கொண்டுள்ளது.

## தனிப்பட்ட வாழ்க்கை
சித்ரா, ஹேமந்த் ரவி என்ற தொழிலதிபருடன் ஆகஸ்ட் 2020 இல் நிச்சயதார்த்தம் செய்து, அக்டோபர் 2020 இல் பதிவுத் திருமணம் செய்து கொண்டார். அவர் இறப்பதற்கு முன் பிப்ரவரி 2021 இல் விமரிசையாக நடத்த திட்டமிடப்பட்டது.

## சான்றுகள்

பகுப்பு:சென்னை வடிவழகிகள்
பகுப்பு:சென்னை நடிகைகள்
பகுப்பு:2020 இறப்புகள்
பகுப்பு:1992 பிறப்புகள்
ஹெஸியன் ஈ

**ஹெஸியன் ஈ** (Hessian fly) அல்லது **பார்லி வகை கொசுவின பூச்சி,** *மேஎட்டிலோ டெஸ்ட்ரக்டர்,* இனமாகும் ஈ உட்படத் தானிய பயிர்கள் ஒரு குறிப்பிடத்தக்கப் பூச்சி என்று கோதுமை, பார்லி மற்றும் கம்பு . ஆசியாவைப் பூர்வீகமாகக் கொண்டாலும், இந்த ஈக்கள் வகையானது ஐரோப்பாவிற்கும் பின்னர் வட அமெரிக்காவிற்கும் அமெரிக்கப் புரட்சியின் போது (1775–83) ஹெஸியன் துருப்புக்களின் வைக்கோல் படுக்கையின் மூலம் கொண்டு செல்லப்பட்டதாகக் கூறப்படுகிறது. இதன் காரணமாக இந்த ஈக்களின் பொதுவான பெயர் ஹெஸியன் ஈக்கள் எனத் தோன்றியது. வழக்கமாக வருடத்திற்கு இரண்டு தலைமுறைகளை உற்பத்தி செய்யும் இந்த ஈக்கள் ஐந்து தலைமுறை வரை உற்பத்திச் செய்யவல்லது. வசந்த காலத்தில் கலவிக்குப்பின் இருண்ட நிறமுள்ள பெண் சுமார் 250 முதல் 300 சிவப்பு நிற முட்டைகளைத் தாவரங்களில் இடுகிறது. பொதுவாகத் தண்டுகள் இலைகளால் மூடப்பட்டிருக்கும்; இளம் உயிரிகள் தண்டினை உறிஞ்சி உணவுத் தேவையினைப் பெற்றுக்கொள்கின்றன. இதனால் தாவரங்கள் தானியங்களைத் தாங்க முடியாதபடி பலவீனப்படுத்துகின்றன.

ஹெஸியன் ஈக்கள் குறித்து 1817ல் தாமஸ் சே விவரித்தார். மிகவும் தீங்கு விளைவிக்கும் இந்த பூச்சி, முக்கியமாகத் தண்டு மீது தாக்குதல் நடத்துகிறது. அதிகப் பசியாக இருக்கும் ஈக்கள் தாவரத்தின் எந்த பகுதியையும் சாப்பிடக்கூடியது.

1836ஆம் ஆண்டில், ஹெஸியன் ஈக்கள் தொற்றினால் பயிர் விளைச்சல் பெரிதும் பாதிக்கப்பட்டு உணவு பற்றாக்குறை ஏற்பட்டது. 1837 பீதிக்கு முன்னர் விவசாயிகளின் நிதி நிலைமையில் சிக்கல்களை உண்டாக்கியது. 

## மேற்கோள்கள்

பகுப்பு:வேளாண்மை நோய்ப்பூச்சிகள்
தொலைக்காட்சி தொகுப்பாளர்

**தொலைக்காட்சி தொகுப்பாளர்** (Television presenter) என்பது ஒரு தொலைக்காட்சி நிகழ்ச்சியை தொகுத்து வழங்கும் நபரை குறிக்கின்றது. 
தற்காலத்தில் பிற துறைகளில் உள்ள நபர்கள் இந்த பாத்திரத்தை ஏற்றுக்கொள்வது பொதுவானதாக மாறியுள்ளது.

இந்த துறையில் நடிகர், வடிவழகர், பாடகர், நகைச்சுவை நடிகர் என பலர் பணிபுரிந்து வருகின்றனர். அறிவியலாளர்கள் மற்றும் அரசியல்வாதிகள் போன்றவர்களும் தொகுப்பளராக உள்ளார்கள். சிவகார்த்திகேயன், மா கா பா ஆனந்த், சித்ரா, ஐஸ்வர்யா ராஜேஷ் போன்ற தொகுப்பாளர்கள் சிலர் தொலைக்காட்சியில் தொகுப்பாளராக புகழ்பெற்ற பின்னர் திரைப்படத்துறை அல்லது தொலைக்காட்சித் துறைகளில் நடிகர்களாக புகழ்பெற்று உள்ளனர். சூர்யா,, கமல்ஹாசன், சினேகா, ராதிகா சரத்குமார், சிம்ரன், பிரசன்னா, குஷ்பூ, விஜய் சேதுபதி போன்ற புகழ்பெற்ற நடிகர்களும் தொலைக்காட்சியில் தொகுப்பாளராக பணிபுரிந்துள்ளனர்.

## தொகுப்பாளர்கள்

* கோபிநாத் சந்திரன்  
* மா கா பா ஆனந்த்  
* ரியோ ராஜ்  
* பிரியங்கா   
* திவ்யதர்ஷினி  
* ஜாக்லின்  
* திலீப் ராயன் 
* கவின்
* பெப்சி உமா
* அர்ச்சனா

## மேற்கோள்கள்
அசோக் பட்

**அசோக் சந்துலால் பட்** (Ashok Chandulal Bhat) (1939-2010) குஜராத் மாநிலத்தைச் சேர்ந்த ஒரு இந்திய அரசியல்வாதி, பாரதீய ஜனசங்கம் மற்றும் பாரதிய ஜனதா கட்சியில் தன்னை இணைத்துக் கொண்டவர் ஆவார். இணைந்தார். அவர் இறந்தபோது குஜராத் சட்டமன்றத்தின் சபாநாயகராக இருந்தார்.

1956 ஆம் ஆண்டில் மகாகுஜராத் இயக்கம் மூலம் பொது வாழ்க்கையில் *[[பாரதீய ஜனசங்கம்|நுழைந்த]]* அவர் 1960 இல் பாரதீய ஜனசங்கத்தில் சேர்ந்தார்.  குட்கா மற்றும் பிற புகையிலை பொருட்களை மாநிலத்தில் முற்றிலுமாக தடை செய்வதற்கு ஆதரவாக அவர் மிகவும் குரல் கொடுத்தார்.  நவ நிர்மாண் இயக்கத்திலும் பங்கேற்றார்.  1984 ஆம் ஆண்டில் அகமதாபாத் மக்களவைத் தொகுதியில்  இருந்து பாரதீய ஜனதா கட்சியின் சார்பில் போட்டியிட்டு தோல்வியடைந்தார்.  ஆனால், அவர் காடியா தொகுதியில் இருந்து குஜராத் சட்டமன்றத்திற்கு தொடர்ச்சியாக 8 முறை தேர்ந்தெடுக்கப்பட்டார். 1975 ஆம் ஆண்டில், ஜனசங்க வேட்பாளராகவும், பின்னர் 1980 முதல் 2007 வரை தொடர்ச்சியாக 8 முறை பாஜக உறுப்பினராகவும் இருந்தார். கேசுபாய் படேல் முதல்வராக இருந்தபோது குஜராத் அரசின் சுகாதாரம், சட்டம் மற்றும் நீதி அமைச்சராக இருந்தார். பின்னர் அவர் இறக்கும் போது சட்டமன்றத்தின் சபாநாயகராக இருந்தார்.

அகமதாபாத் எஸ்.ஏ.எல் மருத்துவமனையில் 29 செப்டம்பர் 2010 அன்று இரவு 10:45 மணியளவில் அசோக் பட் பல உறுப்பு செயலிழப்பு காரணமாக இறந்தார், அங்கு அவர் கிட்டத்தட்ட 3 வாரங்களாக இதய பிரச்சினைக்கு சிகிச்சை பெற்று வந்தார். 

## குறிப்புகள்

பகுப்பு:2010 இறப்புகள்
பகுப்பு:1939 பிறப்புகள்
பகுப்பு:குஜராத் அரசியல்வாதிகள்
உசேன் சிர்ரி பாஷா

**உசேன் சிர்ரி பாஷா** (Hussein Serry Pasha) (1894-1960) என்பவர் ஒரு எகிப்திய அரசியல்வாதியாவார். இவர் மூன்று தடவை குறுகிய காலத்திற்கு எகிப்தின் 25 வது பிரதமராக பணியாற்றினார். இவர் வெளியுறவு அமைச்சராகவும் பணியாற்றினார்.

## குடும்பம்
பொறியாளரும் அமைச்சருமான இஸ்மாயில் சிர்ரி பாஷா என்பவரின் மகனாகப் பிறந்தார்.

## பிரதமர்

இவர் முதன்முதலில் 1940 முதல் 1942 வரை பிரதமராக பணியாற்றினா. இரண்டாம் உலகப் போரில் எகிப்தின் மேற்கு பாலைவனத்தில் அச்சு மற்றும் நேச நாட்டு மோதலின் உயரம், இது இரண்டாம் அலமெய்ன் போரில் முடிந்தது.

பிப்ரவரி 1941 இல், ஆஸ்திரேலியாவின் பிரதமர் ராபர்ட் மென்ஸீஸ் கெய்ரோவுக்கு வந்து இவரைச் சந்தித்தார். 1967 இல் எழுதுகையில், "அரசியல் பிரச்சினைகள் பரந்த உலகம் முழுவதும் ஒரே மாதிரியானவை என்பதை நாங்கள் கண்டறிந்தோம், அவற்றைப் பற்றி சிரித்தோம்." பின்னர் அவர் எழுதினார், "ஒரு பெரிய பிரதம மந்திரி மிகவும் ஏழ்மையான ஒரு மன்னனின் கீழ் பணியாற்ற வேண்டியிருந்தது. சிர்ரி பாஷா ... ஒரு நல்ல நிர்வாகி, முற்றிலும் நேர்மையானவர். "

அடுத்து இவர், 1949 சூலை முதல் 1950 சனவரி வரை பிரதமராக பணியாற்றினார். இவரது இறுதி பதவிக்காலம் 1952 சூலையில் மூன்று வாரங்கள் இருந்தது. இது ஒரு அரசியல் நெருக்கடிக்கு மத்தியில் 1952 எகிப்தியப் புரட்சி மற்றும் மன்னர் பாரூக் பதவி நீக்க காலமாகும்.

## மேற்கோள்கள்

பகுப்பு:எகிப்தின் வரலாறு
பகுப்பு:எகிப்திய அரசியல்வாதிகள்
ஜக்பீர் சிங் பிரார்

**ஜக்பீர் சிங் பிரார்** (Jagbir Singh Brar) பஞ்சாப் மாநிலத்தைச் சேர்ந்த இந்திய அரசியல்வாதி ஆவார். அவர் இந்திய தேசிய காங்கிரசில் உறுப்பினராக உள்ளார். 2007 பஞ்சாப் சட்டமன்றத் தேர்தலில் ஜலந்தர் கான்ட் சட்டமன்றத் தொகுதியில் பிரார் வெற்றி பெற்றார். இவர் டிசிசி ஜலந்தரின் முன்னாள் தலைவரும் ஆவார். அரசியலில் சேருவதற்கு முன்பு பிரார் வட்டார வளர்ச்சி அலுவலராகப் பணியாற்றினார். 2019 ஆம் ஆண்டில் பஞ்சாப் நீர்வள மேலாண்மை மற்றும் மேம்பாட்டுக் கழகத்தின் தலைவராக பிரார் நியமிக்கப்பட்டார்.

## தனிப்பட்ட வாழ்க்கை
பிரார் முதலில் ஸ்ரீ முக்த்சர் சாஹிப்பைச் சேர்ந்தவர், ஆனால் தற்போது அவரது குடும்பத்துடன் ஜலந்தரில் வசிக்கிறார். முக்த்சரிடமிருந்து பள்ளிப் படிப்பை முடித்த பின்னர் உயர்கல்விக்காக பாட்டியாலா சென்றார்.

## அரசியல் வாழ்க்கை
பிரார் சட்டத்தை பயின்றார், பின்னர் அரசியலில் சேருவதற்கு முன்பு வட்டார வளர்ச்சி அலுவலராகப் பணியாற்றினார். அவர் முதன்முதலில் 2007 ஆம் ஆண்டில் ஜலந்தர் கேன்ட் என்ற இடத்தில் போட்டியிட்டு வென்றார். அவர் இந்திய தேசிய காங்கிரசில் உறுப்பினராக உள்ளார், அவர் முன்னாள் டி.சி.சி ஜலந்தர் கிராமப்புற தலைவர். அவர் தற்போதைய பி.டபிள்யூ.ஆர்.எம்.டி.சி தலைவர். அவர் பஞ்சாபின் ஜலந்தர் கான்ட் சட்டமன்றத் தொகுதியிலிருந்து தேர்ந்தெடுக்கப்பட்டவர் ஆவார்.

## குறிப்புகள்

## வெளி இணைப்புகள்

* சுயவிவரம்
* https://www.tribuneindia.com/mobi/news/jalandhar/jagbir-brar-is-pwrmdc-chief/825141.html

பகுப்பு:வாழும் மக்கள்
பகுப்பு:பஞ்சாபி மக்கள்
அய்யாகரி சம்பாசிவ ராவ்

**அய்யாகரி சம்பாசிவ ராவ்** *(Ayyagari Sambasiva Rao)* ஒர் இந்திய விஞ்ஞானியவார். ஏ.எசு.இராவ் என்று பிரபலமாக அழைக்கப்படுகிறார். இவர் வாழ்ந்த காலம் 1914 முதல் 2003 வரையுள்ள காலமாகும். தெலுங்கானா மாநிலத்திலுள்ள மின்னணுவியல் நிறுவனத்தின் நிறுவனரும் இவரேயாவார்.

பனாரசு இந்து பல்கலைக்கழகத்தில் இயற்பியலில் முதுநிலை பட்டமும் இசுடான்போர்ட்டு பல்கலைக்கழகத்தில் மின் பொறியியல் முதுநிலை பட்டமும் முடித்தார்.

அணுசக்தியின் அமைதியான பயன்பாடுகளைப் பற்றிய ஐ.நா. மாநாடுகள் உட்பட அறிவியல் வளர்ச்சி குறித்த பல பன்னாட்டு  மாநாடுகளில் ராவ் இந்தியாவைப் பிரதிநிதித்துவப்படுத்தினார். பல பன்னாட்டு பத்திரிகைகள் உட்பட பல அறிவியல் பத்திரிகைகளின் தலையங்கம் மற்றும் ஆலோசனைக் குழுக்களிலும் பணியாற்றியுள்ளார்.
## விருதுகள்
தேசத்திற்காக இவர் செய்த சேவைகளை அங்கீகரிக்கும் விதமாக  ராவிற்கு பல விருதுகளும் கௌரவங்களும் கிடைத்தன.
*1960 ஆம் ஆண்டு பத்மசிறீ விருது.
*1965 ஆம் ஆண்டு பொறியியல் அறிவியலுக்காக சாந்தி சுவரூப் பட்நாகர் விருது
*1969 ஆம் ஆண்டு ஆந்திரா பல்கலைகழகத்தின் அறிவியல் முனைவர் பட்டம்
* 1972 ஆம் ஆண்டு பத்ம பூசண் விருது
*1974 ஆம் ஆண்டு இந்திய அறிவியல் கழக உறுப்பினர்
*1976 ஆம் ஆண்டு இந்திய வர்த்தக மற்றும் தொழில்துறை அமைப்புகளின்  கூட்டமைப்பின் சாதனையாளர் விருது
*1977 ஆம் ஆண்டு தேசிய வடிவமைப்பு விருது
*1988 ஆம் ஆண்டு ஆந்திரப்பிரதேச அறிவியல் கழகத்தின்  சிறந்த அறிவியலாளர் விருது
*1989 ஆம் ஆண்டு நாயுடம்மா நினைவக தங்கப் பதக்கம்
* செகந்திராபாத் நகரில் ஒரு பகுதிக்கு ஏ.எசு ராவ் நகர் என்ற பெயர்
*2014 ஆம் ஆண்டு நவம்பர் 16 பிறப்பு நூற்றாண்டை முன்னிட்டு சிறப்பு அஞ்சல்தலை வெளியீடு

## மரபு
இவரது பெயர் சூட்டப்பட்ட ஏ.எசு. ராவ் நகர் ஐதராபாத்தின் ஒரு முக்கிய புறநகர்ப் பகுதியாகும். ராவ் தொடர்பாக  தி மேன் வித் எ விசன் என்ற சுயசரிதையை இவரது நண்பர் டி. மோகனா ராவ் எழுதியுள்ளார். 
## மேற்கோள்கள்

## மேலும் வாசிக்க
*http://timesofindia.indiatimes.com/city/hyderabad/A-S-Rao-ECIL-founder-dead/articleshow/262988.cms

பகுப்பு:1914 பிறப்புகள்
பகுப்பு:2003 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:பத்ம பூசண் விருது பெற்றவர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:ஆந்திரப் பிரதேச மக்கள்
கெலமங்கலம் தொடருந்து நிலையம்

**கெலமங்கலம் தொடருந்து நிலையம்** (*Kelamangalam railway station*) என்பது ஒசூர் தொடருந்து நிலையத்திற்கும், தருமபுரி தொடருந்து நிலையத்திற்கும் இடையிலான பாதையின் இடைப்பட்ட தொடர்ந்து நிலையங்களில் ஒன்றாகும். 

## தொடருந்து நிலையம்
சேலம் சந்திப்பு தொடருந்து நிலையம் முதல் பெங்களூர் நகர சந்திப்பு தொடருந்து நிலையம் வரையிலான தொடருந்து பாதையில் தமிழகத்தின் கிருஷ்ணகிரி மாவட்டத்தில் கெலமங்கலம் தொடருந்து நிலையம் அமைந்துள்ளது.  இந்த தொடருந்து பாதை மின்மயமாக்கப்படாத ஒற்றைப் பாதையாகும். கெலமங்கலம் தொடருந்து நிலையம் ஓசூர் தொடருந்து நிலையத்திலிருந்து பதினைந்து கிலோமீட்டர் தொலைவில் உள்ளது. இது  பயணிகள் தொடருந்துகள் மட்டுமே நின்று செல்லும் நிலையமாகும். இங்கு விரைவு தொடருந்துகள் நிற்பதில்லை. இந்த நிலையம் தென் மேற்கு ரயில்வேயைச் சேர்ந்த நிலையமாகும். இதன் அருகில் உள்ள தொடருந்து நிலையமாக பெரிய நாகதுனை தொடருந்து நிலையம் உள்ளது. இதன் அருகில் உள்ள பெரிய தொடருந்து நிலையங்கலாக பெங்களூர்  நகர சந்திப்பு, ஒசூர் தொடர்ந்து நிலையம் ஆகியவை உள்ளன.

## சுற்றுலா தலங்கள்
கெலமங்கலத்திற்கு அருகிலுள்ள சுற்றுலா தலங்கள்

* பெங்களூர்
* ஒகேனக்கல்
* சவந்துர்கம்
* பீமேஷ்வரி
* எம்.எம் மலைகள்

கெலமங்கலம் கிராமத்தைச் சேர்ந்தவர்கள் குறைந்த செலவில் அருகிலுள்ள இடங்களுக்குச் செல்வதற்காக பயணிகள் தொடர்ந்து போக்குவரத்தைத் தேர்வு செய்கின்றனர். இந்த பயணிகள் தொடருந்து போக்குவரத்தின் மூலம் ஒசூர், தருமபுரியிலிருந்து பெங்களூருக்கு செல்ல தொழிலாளிகள் தினமும் பயன்படுத்துகின்றனர். இந்த பயணிகள் தொடருந்தில் காய்கறிகள், பழங்கள், சில வீட்டுத் தேவைப் பொருட்கள் விற்பனை செய்வதன் மூலம் சில குடும்பங்கள் வருமானம் ஈட்டுகின்றன.

## குறிப்புகள்

பகுப்பு:பெங்களூர் தொடருந்து கோட்டம்
பகுப்பு:கிருட்டிணகிரி மாவட்டத்திலுள்ள தொடருந்து நிலையங்கள்
பகுப்பு:Coordinates on Wikidata
கட்டூரு நாராயணா

**கட்டூரு நாராயணா** *(Katuru Narayana)* ஓர் இந்திய இராக்கெட் விஞ்ஞானியும் சதீசு தவான் விண்வெளி மையத்தின் முன்னாள் இயக்குநரும் ஆவார்.   இந்திய விண்வெளி ஆராய்ச்சி அமைப்பின் இரண்டு ஏவுதள மையங்களில் சதீசு தவான் விண்வெளி மையமும் ஒன்றாகும். நாரயணா 1999 ஆம் ஆண்டு முதல் 2005 ஆம் ஆண்டு வரை இந்தப் பதவியை வகித்தார்  அதன் பின்னர்  இவர் இரண்டு இந்திய விண்வெளித் திட்டங்களான முனைய துணைக்கோள் ஏவுகலம் மற்றும் புவியிசைவுத் துணைக்கோள் ஏவு ஊர்தி ஆகியவற்றிற்கான திட்ட தயார்நிலை மறு ஆய்வுக் குழுவின் இணைத் தலைவராகப் பணியாற்றினார்.

நாரயணா சிறீ வெங்கடேஸ்வரா பல்கலைக்கழகத்தில் கௌரவ முனைவர் பட்டம் பெற்றார்.  அறிவியல் மற்றும் பொறியியலில் இவர் செய்த பங்களிப்புகளுக்காக இந்திய அரசு 2002 ஆம் ஆண்டில்  நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.

## இதையும் காண்க
*சதீஸ் தவான் விண்வெளி மையம்
*முனையச் செயற்கைக்கோள் ஏவூர்தி
*ஜி. எஸ். எல். வி

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்றவர்கள்
அமிதாவ் மாலிக்கு

**அமிதாவ் மாலிக்** *(Amitav Malik)* ஒரு பாதுகாப்பு தொழில்நுட்பவியலாளர் மற்றும் சீரொளி அறிவியல் மற்றும் தொழில்நுட்ப மையத்தின் நிறுவனர் இயக்குநர் ஆவார். இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பில்  பாதுகாப்பு அமைப்பு வடிவமைப்பு மற்றும் மேம்பாட்டில் இவர் நிபுணத்துவம் பெற்றவராவார். இவர் இந்திய தேசிய பாதுகாப்பு ஆலோசனைக் குழுவின் ஆலோசகராகவும்  வாசிங்டன்னிலுள்ள இந்திய தூதரகத்தில் பாதுகாப்பு தொழில்நுட்பத்தின் முன்னாள் ஆலோசகராகவும் இருந்தார். 21 ஆம் நூற்றாண்டில் பாதுகாப்பும் தொழில்நுட்பமும், பாதுகாப்புத் தொழில்நுட்பம், தேவை ஒரு பக்க பார்வை என்ற தலைப்புகளில் புத்தகங்களும்  50 எண்ணிக்கைக்கும் மேற்பட்ட தொழில்நுட்ப ஆவணங்கள்,  பாதுகாப்பு தொழில்நுட்பம் குறித்த 100 எண்னிக்கைக்கும் மேற்பட்ட வகைப்படுத்தப்பட்ட பகுப்பாய்வு ஆவணங்கள் போன்றவற்றுக்கு ஆசிரியராக இருந்தார். இவரது சேவைகளை பாராட்டும் விதமாக இந்திய அரசு இவருக்கு நான்காவது உயரிய குடிமை விருதான பத்மசிறீ விருதை வழங்கி சிறப்பித்துள்ளது.

## மேலும் காண்க
*தேசிய பாதுகாப்பு மன்றம் (இந்தியா)
*பாதுகாப்பு ஆராய்ச்சி மற்றும் வளர்ச்சி அமைப்பு

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்றவர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பல்ராம் சிங் யாதவ்

**சவுத்ரி பல்ராம் சிங் யாதவ்** (Chaudhary Balram Singh Yadav**)** (பிறப்பு 22 ஏப்ரல் 1939 - 2005) உத்தரப் பிரதேசத்தைச் சேர்ந்த இந்திய அரசியல்வாதி.

## வகித்தப் பதவிகள்

* 1969-74 உத்தரப் பிரதேச சட்டமன்றம் உறுப்பினர்
* 1969-70 துணை அமைச்சர், உத்தரப் பிரதேசம்
* 1971-73 அமைச்சர், உத்தரப்பிரதேசம்
* 1972-97 உறுப்பினர், அகில இந்திய காங்கிரஸ் குழு (ஏ.ஐ.சி.சி. )
* 1980-84 உறுப்பினர், உத்தரப் பிரதேச சட்டசபை அமைச்சரவை அமைச்சர், உத்தரப் பிரதேசம்
* 1984 8வது மக்களவை உறுப்பினர்
* 1984-88 துணைத் தலைவர், பிரதேச காங்கிரஸ் குழு (இந்திரா) [பி.சி.சி (ஐ)], உத்தரப் பிரதேச உறுப்பினர், காங்கிரஸ் நாடாளுமன்ற வாரியம் (சிபிபி), உத்தரப் பிரதேசம்
* 1988-90 தலைவர், பி.சி.சி (ஐ), உத்தரப் பிரதேசம்
* 1990-96 உறுப்பினர், மாநிலங்களவை
* 1990 உறுப்பினர், சிபிபி, உத்தரப் பிரதேச துணைத் தலைவர், பி.சி.சி, உத்தரப் பிரதேசம்
* 1991-95 மத்திய வெளியுறவு அமைச்சர், சுரங்கங்கள் (தனிப் பொறுப்பு)
* 1995-96 மத்திய அமைச்சர், திட்டமிடல் மற்றும் திட்ட அமலாக்கம் (தனிப் பொறுப்பு)
* 1998 ராஷ்டிரிய மகாசசிவ், சமாஜ்வாடி கட்சி
* 1998 மீண்டும் 12வது மக்களவைக்குத் தேர்ந்தெடுக்கப்பட்டார் (2வது முறை)
* 1998-99 உறுப்பினர், பொது நிறுவனங்களுக்கான குழு உறுப்பினர், பெட்ரோலியம், இரசாயனங்கள் மற்றும் உரங்களுக்கான குழு உறுப்பினர், வீட்டுக் குழு உறுப்பினர், ஆலோசனைக் குழு, சிவில் விமானப் போக்குவரத்து அமைச்சகம்.

## மேற்கோள்கள்
http://www.elections.in/uittar-pradesh/par Parliamentary-constituencies/mainpuri.html#leader%5B%5D
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:1939 பிறப்புகள்
போர்லோப் தீவு

**போர்லோப் தீவு** *(Porlob Island)*  அந்தமான் தீவுக்கூட்டத்திலுள்ள ஒரு தீவாகும். இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகருக்கு வடக்கே 81 கிமீ (50 மைல்) தொலைவில் போர்லோப் தீவு அமைந்துள்ளது.
## புவியியல்
கதம்தலா கடற்கரைக்கு மேற்கில் உள்ள இத்தீவு கிழக்கு பரட்டாங்கு தீவுக்குழுவுக்குச் சொந்தமானதாகும். .
## நிர்வாகம்
அரசியல் ரீதியாக போர்லோப் தீவும் இதனுடன் சேர்ந்துள்ள கிழக்கு பரட்டாங்கு தீவுக்குழுவும் ரங்கத் தாலுக்காவின் ஒரு பகுதியாக உள்ளன. 
## மக்கள் தொகை
தீவின் நடுவில் ஒரே ஒரு கிராமம் மட்டுமே அமைந்துள்ளது, ஆனால் இப்போது அங்கு மக்கள் எவரும் குடியேறவில்லை. இது போர்லோப் கிடங்கு என்று அழைக்கப்படும் விறகு வெட்டிகளின் முகாம் ஆகும், 2007 ஆம் ஆண்டு மூடப்படும் வரை ஒவ்வொரு கோடைகாலத்திலும் இங்கு மக்கள் வருகை தந்தனர். .
## மேற்கோள்கள்

* Geological Survey of India
*

பகுப்பு:அந்தமான் நிக்கோபார் தீவுகளின் தீவுகள்
கிழக்கு பரட்டாங்கு தீவுகள்

**கிழக்கு பரட்டாங்கு தீவுகள்** *(East Baratang Group)*  அந்தமான் தீவுக்கூட்டத்திலுள்ள ஒரு தீவுக்குழுவாகும். இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்ததாகும். பரட்டாங்கு தீவுக்கு கிழக்கில் இத்தீவுக் கூட்டம் அமைந்துள்ளது.
## புவியியல்
நீளத்தீவு, சிட்ரெய்ட்டு தீவு, வடக்குப் பாதைத் தீவு, கோலிபுரூக் தீவு, கிட்டார் தீவு போன்ற தீவுகள் இக்குழுவில் இடம்பெற்றுள்ள முக்கியமான தீவுகளாகும். .
## நிர்வாகம்
அரசியல் ரீதியாக கிழக்கு பரட்டாங்கு தீவுக்குழு ரங்கத் தாலுக்காவின் ஒரு பகுதியாகும். 
## மேற்கோள்கள்

* Geological Survey of India
*

பகுப்பு:அந்தமான் நிக்கோபார் தீவுகளின் தீவுகள்
எத்தில் தயோசயனேட்டு

**எத்தில் தயோசயனேட்டு** *(Ethyl thiocyanate)* C3H5NS என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். நிறமற்று நீர்மநிலையில் காணப்படும் இச்சேர்மம் வேளாண்மைத் துறையில் ஒரு பூச்சிக்கொல்லியாக  பயன்படுத்தப்படுகிறது. சூடுபடுத்தப்பட்டால் அதிக நச்சுத்தன்மை கொண்ட வாயுக்களை உமிழ்கிறது.
## மேற்கோள்கள்

பகுப்பு:தையோசயனேட்டுகள்
எடிர்னே மாகாணம்

**எடிர்னே மாகாணம்** (*Edirne Province*,    ) என்பது கிழக்கு திரேசில் அமைந்துள்ள ஒரு துருக்கிய மாகாணமாகும் . இது ஐரோப்பிய துருக்கியின் ஒரு பகுதியாகும். முற்றிலும் ஐரோப்பா கண்டத்துக்குள் அமைந்துள்ள மூன்று துருக்கிய மாகாணங்களில் இதுவும் ஒன்றாகும். எடிர்னே மாகாணத்தின் உள்நாட்டு எல்லைகளாக கிழக்கில் தெக்கிர்ததக் மாகாணம் மற்றும் கோர்க்லாரெலி மாகாணமும், தென் கிழக்கே காலிபோலி தீபகற்பத்தின் கனக்கலே மாகாணமும் உள்ளன. மேலும் இது வடக்கே பல்கேரியாவுடனும், மேற்கில் கிரேக்கத்துடனும் பன்னாட்டு எல்லைகளைக் கொண்டுள்ளது.

எடிர்னே நகரம் மாகாணத்தின் தலைநகரமாகவும்,  மிகப்பெரிய நகரமாகவும் உள்ளது.

## வரலாறு
1363 முதல் 1453 வரை உதுமானியப் பேரரசின் மூன்றாவது தலைநகராக மாகாணத்தின் தலைநகராக எடிர்னே இருந்தது குறிப்பிடத்தக்கது.

19 பிப்ரவரி 1934 இல் உருவாக்கப்பட்ட எடிர்னே மாகாணம் இரண்டாவது இன்ஸ்பெக்டரேட் ஜெனரலில் சேர்க்கப்பட்டது. இந்த இரண்டாவது இன்ஸ்பெக்டரேட்டானது எடிர்னே, அனக்கலே, கோர்க்லாரெலி, டெக்கிர்டாஸ் போன்ற மாகாணங்களையும் உள்ளடக்கியதாக இருந்தது.  இது ஒரு இன்ஸ்பெக்டர் ஜெனரலால் ஆளப்பட்டது, அவர் குடிமை சமூகம், இராணுவம்,  கல்வி போன்ற விஷயங்களில் பரந்த அதிகாரங்களைக் கொண்டிருந்தார்.  இன்ஸ்பெக்டரேட் ஜெனரலின் அலுவலகம் 1948 இல் கைவிடப்பட்டது  ஆனால் இன்ஸ்பெக்டரேட் ஜெனரல்களின் சட்ட கட்டமைப்பானது ஜனநாயகக் கட்சியின் அரசாங்கத்தின் கீழ் 1952 இல்தான் ரத்து செய்யப்பட்டது. 

## மாவட்டங்கள்
இடது|thumb| எடிர்னே மாகாணத்தின் மாவட்டங்கள்.
எடிர்னே மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து**  குறிபிடப்பட்டுள்ளது):

* **எடிர்னே**
* எனெஸ்
* ஹவ்ஸா
* இப்சலா
* கெசான்
* லாலபாசா
* மெரிக்
* சுல்கோலு
* உசுன்காப்ரா

## புள்ளிவிவரங்கள்

## குறிப்புகள்

பகுப்பு:துருக்கியின் மாகாணங்கள்
ராஜீவ் காந்தியின் அமைச்சரவை

**ராஜீவ் காந்தி அமைச்சரவை** 31 டிசம்பர்  1984 அன்று இந்தியப் பிரதமராக பதவியேற்றார்.

ராஜீவ் காந்தியின் அமைச்சரவையில் 7 விவசாயிகள், 15 வழக்கறிஞர்கள், 4 பத்திரிகையாளர்கள் மற்றும் 3 முன்னாள் மன்னர்கள் இருந்தனர்.

## அமைச்சரவை

## இணை அமைச்சர்கள்

### நாடாளுமன்ற செயலாளர் (பிரதமர் அலுவலகம்)

* ஆஸ்கார் பெர்னாண்டஸ்

## மேற்கோள்கள்

பகுப்பு:இராஜீவ் காந்தி ஆட்சி
ராஜகோபாலன் வாசுதேவன்

**ராஜகோபாலன் வாசுதேவன்**, (Rajagopalan Vasudevan) முக்கியமாக மேலாண்மை குறித்த அறிவியல் ஆராய்ச்சியாளர் ஆவர். இவர் தற்பொழுது மதுரையில் உள்ள தியாகராஜர் பொறியியல் கல்லூரியில் பேராசிரியராக உள்ளார். சிறந்த, அதிக நீடித்த மற்றும் மிகவும் செலவு குறைந்த சாலைகளை உருவாக்க நெகிழிக் கழிவுகளை மறுசுழற்சி மூலம் பயன்படுத்தும் புதுமையான முறையை இவர் உருவாக்கினார். நெகிழிக் கழிவுகளைத் துண்டாக்குதல், பிற்றுமின் கலத்தல் மற்றும் சாலை கட்டுமானத்தில் பாலிமரைஸ் செய்யப்பட்ட கலவையைப் பயன்படுத்துதல் போன்ற யோசனைகளை இவர் முன்னெடுத்தார். இந்த முறையில் சாலைகளை மிக விரைவாக உருவாக்குவதோடு ஆபத்தான நெகிழிக் கழிவுகளிலிருந்து சுற்றுச்சூழலையும் நாம் காப்பாற்றலாம். ஏப்ரல் 15, 2008 அன்று மகாத்மா பள்ளிகளையும் பார்வையிட்டார். பலத்த மழையால் ஏற்படும் சேதங்களுக்கு எதிராக இந்த நெகிழிச் சாலைகள் பாதுகாப்பாக உள்ளன. இவரது சாலை கட்டுமான முறை இப்போது கிராமப்புற இந்தியாவில் சாலைகள் கட்டமைப்பில் பரவலாகப் பயன்படுத்தப்படுகிறது. இவருக்கு 2018ஆம் ஆண்டில் இந்தியாவின் நான்காவது மிக உயர்ந்த பொதுவாழ்வில் சேவையாற்றியவர்களுக்கு வழங்கப்படும் பத்மஸ்ரீ விருது வழங்கப்பட்டது .

## தொழில்
1965 மற்றும் 1967ஆம் ஆண்டுகளில் சென்னைப் பல்கலைக்கழகத்தில் முறையே இளநிலை அறிவியல் மற்றும் எம்.எஸ்சி பட்டம் பெற்றார். 1974ஆம் ஆண்டில் சென்னைப் பல்கலைக்கழகத்தில் முனைவர் பட்டம் பெற்றார். பின்னர் 1975ல், தியாகராஜர் பொறியியல் கல்லூரியில் விரிவுரையாளராகச் சேர்ந்தார், 1998ல் பேராசிரியராகப் பதவி உயர்வு பெற்றார்.

## ஆராய்ச்சி
இவரது ஆராய்ச்சி முக்கியமாகக் கழிவு மேலாண்மை, குறிப்பாகச் சாலை மற்றும் கட்டிடக் கட்டுமானங்களுக்கு நெகிழிக் கழிவுகளைப் பயன்படுத்துவது குறித்ததாகும்.

## மேற்கோள்கள்

## வெளி இணைப்புகள்

* தியாகராஜன், கமலா "இந்தியாவின் சாலைகளை பழைய பிளாஸ்டிக்கால் வகுக்கும் மனிதன்" - தி கார்டியன், 9 ஜூலை 2018

பகுப்பு:பத்மசிறீ விருது பெற்ற அறிவியலாளர்கள்
பகுப்பு:தமிழக அறிவியலாளர்கள்
பகுப்பு:வாழும் மக்கள்
அப்தீன் அரண்மனை

**அப்தீன் அரண்மனை** (Abdeen Palace) என்பது கெய்ரோவில் அமைந்துள்ள ஒரு வரலாற்று அரண்மனையாகும். மேலும், இது எகிப்தின் குடியரசுத்தலைவரின் அலுவலகக் குடியிருப்புகள் மற்றும் முக்கிய பணியிடங்களில் ஒன்றாகும்.

## கண்ணோட்டம்
சுல்தான் முகமது அலி ஆட்சியின் ஆரம்ப காலத்தில் அல்பேனிய தளபதியும் எகிப்தின் அரசியல்வாதியுமான, அப்தீன் பே என்பவரின் மரணத்திற்குப் பிறகு, அவரின் பெயரிடப்பட்ட அப்தீன் அரண்மனை கெய்ரோவில் அவர் வசிக்கும் இடத்தில் கட்டப்பட்டது. அதன் அலங்காரங்கள், ஓவியங்கள், தூய தங்கத்தால் அலங்கரிக்கப்பட்டு வைக்கப்பட்டிருந்த ஏராளமான கடிகாரங்கள் ஆகியவற்றின் அடிப்படையில் உலகின் மிக அருமையான அரண்மனைகளில் ஒன்றாக இது கருதப்படுகிறது. கெய்ரோவின் கோட்டைக்கு பதிலாக ( இடைக்காலம் முதல் எகிப்திய அரசாங்கத்தின் மையமாக இருந்த) எகிப்தின் உத்தியோகபூர்வ அரசாங்க தலைமையகமாக இசுமாயில் பாஷாவின் ஆட்சியின் கீழ் கட்டப்பட்ட இந்த அரண்மனை பல உத்தியோகபூர்வ நிகழ்வுகள் மற்றும் விழாக்களுக்கும் பயன்படுத்தப்பட்டது.

இதன் கட்டுமானம் 1863 இல் தொடங்கி 10 ஆண்டுகள் தொடர்ந்தது. மேலும், அரண்மனை அதிகாரப்பூர்வமாக 1874 இல் திறக்கப்பட்டது. 24 பெடான்கள் பரப்பளவில் அமைக்கப்பட்ட இந்த அரண்மனையை பிரெஞ்சு கட்டடக் கலைஞர் லியோன் ரூசோவும் ஏராளமான எகிப்திய, இத்தாலிய, பிரெஞ்சு மற்றும் ஐரோப்பிய வடிமைப்பாளர்களும் வடிவமைத்தனர். இருப்பினும், அரண்மனையின் தோட்டம் 1921 ஆம் ஆண்டில் சுல்தான் முதலாம் புவாத்தால் 20 பெடான்கள் பரப்பளவில் சேர்க்கப்பட்டது. அரண்மனையை நிர்மாணிப்பதற்கான செலவு 700,000 எகிப்திய பவுண்டுகளை எட்டியது. கூடுதலாக 2 மில்லியன் எகிப்திய பவுண்டுகள் அதன் அலங்காரத்திற்காக செலவு செய்யப்பட்டது. நான்கு அரண்மனைகளுக்கு இடையில், புவாது மன்னன் ஒரு பாரிசிய தளவாடங்கள் உற்பத்தி நிறுவனமான *லிங்கே &amp;amp; சீ* உடன் 18 மில்லியனுக்கும் அதிகமான பிரெஞ்சு பிராங்குகளை செலவிட்டார்.  அரண்மனையின் மாற்றம், பாதுகாத்தல் மற்றும் பராமரிப்பு ஆகியவற்றிற்காக தொடர்ச்சியான ஆட்சியாளர்களால் அதிக பணம் செலவிடப்பட்டது. அரண்மனையில் 500 அறைத்தொகுதிகள் உள்ளன.

## அருங்காட்சியகம்
அரண்மனை இன்று ஒரு அருங்காட்சியகமாக இருக்கிறது. இது பழைய கெய்ரோ மாவட்டமான அப்தினில் அமைந்துள்ளது. மேல் மாடிகள் (அரச குடும்பத்தின் முன்னாள் வசிப்பிடங்கள்) வெளிநாட்டு பிரமுகர்களை பார்வையிட ஒதுக்கப்பட்டுள்ளன. கீழ் தளங்களில் வெள்ளி அருங்காட்சியகம், ஆயுத அருங்காட்சியகம், அரச குடும்ப அருங்காட்சியகம், அதிபரின் பரிசுகளுக்கான அருங்காட்சியகம் உள்ளன. ஒரு புதிய அருங்காட்சியகம், வரலாற்று ஆவண அருங்காட்சியகம் ஆகியவை 2005 சனவரியில் திறக்கப்பட்டது. மற்ற ஆவணங்களுக்கிடையில், முகம்மது அலியும் அவரது குடும்பத்தினரின் ஆட்சியை நிறுவிய உதுமானியப் பேரரசின் அல்லது ஆணையும், குறுகிய கால தென் அமெரிக்க இராச்சியமான அரக்கானியா மற்றும் படகோனியாவின் கிரீடத்திற்கான சான்றிதழும் இதில் உள்ளன.

## மேலும் காண்க

* 1942 ஆம் ஆண்டு அப்தீன் அரண்மனை சம்பவம்

## குறிப்புகள்

## வெளி இணைப்புகள்

* Egypt's Royal Archives: 1922-52* 

பகுப்பு:Coordinates on Wikidata
பகுப்பு:அரண்மனைகள்
பகுப்பு:எகிப்தின் வரலாறு
ஆர். கே. பேட்டை வட்டம்

**ஆர். கே. பேட்டை வட்டம்** அல்லது **இராமகிருஷ்ணராஜா பேட்டை வட்டம்** (**R.K. Pet taluk)** தமிழ்நாட்டின் திருவள்ளூர் மாவட்டத்தின் 9 வருவாய் வட்டங்களில் ஒன்றாகும். பள்ளிப்பட்டு வட்டத்தின் இருந்த ஆர். கே. பேட்டை ஊராட்சி ஒன்றியப் பகுதிகளைக் கொண்டு இப்புதிய வருவாய் வட்டத்தை 20 பிப்ரவரி 2019 அன்று, தமிழக முதல்வர் எடப்பாடி க. பழனிசாமி காணொலி வாயிலாக சென்னையிலிருந்து திறந்து வைத்தார். இதன் தலைமையிடம் இராமகிருஷ்ணராஜ் பேட்டை எனும் ஆர். கே. பேட்டை ஆகும்.

ஆர். கே. பேட்டை எனும் **இராமகிருஷ்ணராஜா பேட்டை** வருவாய் வட்டத்தில் ஆர். கே. பேட்டை, பாலாபுரம் மற்றும் எறும்பி என 3 குறுவட்டங்களும், 37 வருவாய் கிராமங்களும் உள்ளது.

## மேற்கோள்கள்


பகுப்பு:திருவள்ளூர் மாவட்ட வட்டங்கள்
1942 ஆம் ஆண்டு அப்தீன் அரண்மனை சம்பவம்

[thumb| [கெய்ரோ|கெய்ரோவில் உள்ள அப்தீன் அரண்மனை, 1941 இல் படம்]]
**அப்தீன் அரண்மனை சம்பவம்** (Abdeen Palace incident) என்பது ஒரு இராணுவ மோதலாகும். இது 1942 பிப்ரவரி 4 அன்று கெய்ரோவில் உள்ள அப்தீன் அரண்மனையில் நடந்தது. இதன் விளைவாக முதலாம் பாரூக் மன்னர் கட்டாயமாக பதவி விலகினார் . இது எகிப்து வரலாற்றில் ஒரு அடையாளமாக கருதப்படுகிறது. 

பிப்ரவரி 1942 ல் ஒரு அமைச்சரவை நெருக்கடியைத் தொடர்ந்து, பிரித்தானிய அரசாங்கம், எகிப்தில் உள்ள அதன் தூதர் சர் மைல்ஸ் லாம்ப்சன் மூலம், உசேன் சிர்ரி பாஷாவின் அரசாங்கத்திற்கு பதிலாக ஒரு வாஃப்ட் கட்சி அல்லது வாஃப்ட்-கூட்டணி அரசாங்கம் வேண்டும் என்று பாரூக்கிற்கு அழுத்தம் கொடுத்தது. எகிப்திய அரசியல் கட்சிகளில் பிரபலமான வாஃப்ட் கட்சி, பிரித்தானியபோர் முயற்சிகளுக்கு எகிப்தில் மக்கள் ஆதரவைப் பெறுவதில் மற்ற கட்சிகளை விட மிகவும் பயனுள்ளதாக இருக்கும் என்று நம்பியது. பாரூக் மன்னரைச் சுற்றியுள்ள அச்சு நடுகள் சார்பு கூறுகளின் செல்வாக்கை ஒரு வாஃப்ட் அரசாங்கம் பலவீனப்படுத்தும் என்றும் நம்பப்பட்டது. லாம்ப்சன் இறுதியில் பாரூக்கின் மீது இந்த தேர்வை கட்டாயப்படுத்த முடிவு செய்தார். அவர் வாஃப்ட் தலைவரான முஸ்தபா எல்-நஹாஸிடம் ஒரு அரசாங்கத்தை அமைக்கக் கேட்காவிட்டால் தான் விலகுவதாக வலியுறுத்தினார். எகிப்திய மன்னருக்கு அழுத்தம் கொடுப்பதற்காக லம்ப்சன் பிரித்தானைய அமைச்சரவையில் ஆலிவர் லிட்டில்டனின் ஆதரவைப் பெற்றார்.

பிப்ரவரி 4, 1942 இரவு, தளபதி இராபர்ட் ஸ்டோன் கெய்ரோவில் உள்ள அப்தீன் அரண்மனையை துருப்புக்கள் மற்றும் பீரங்களுடன் சுற்றி வளைத்தார். மேலும் லாம்ப்சன் பாரூக்கிடம் சர் வால்டர் மாங்க்டன் தயாரித்த பதவி விலகல் ஆணையை வழங்கினார். பாரூக் சரணடைந்தார். சிறிது காலத்திலேயே நஹாஸ் ஒரு அரசாங்கத்தை அமைத்தார். எவ்வாறாயினும், பாரூக்கிற்கு ஏற்பட்ட அவமானம் மற்றும் ஆங்கிலேயர்களுடன் ஒத்துழைத்து ஆட்சியைப் பெறுவதில் வாஃப்டின் நடவடிக்கைகள், பிரித்தன் மற்றும் வாஃப்ட் ஆகிய இரண்டும் தங்களின் ஆதரவை இழந்தன. 1952 ஆம் ஆண்டு எகிப்திய புரட்சியின் தலைவர்களில் ஒருவரும், எகிப்தின் முதல் அதிபருமான முகம்மது நாகுயிப் தனது நினைவுக் குறிப்புகளில், 10 ஆண்டுகளுக்கு பின்னர் புரட்சிக்கு பங்களித்த நாட்டில் புரட்சிகர, முடியாட்சி எதிர்ப்பு உணர்வின் எழுச்சிக்கு இந்த சம்பவம் ஒரு முக்கிய காரணியாக மேற்கோள் காட்டினார்.

## குறிப்புகள்

## வெளி இணைப்புகள்
*
*
*

பகுப்பு:எகிப்தின் வரலாறு
இராசாம்பாள் பா. தேவதாசு

**இராசாம்மள் பாக்கியநாதன் தேவதாசு** (Rajammal Packiyanathan Devadas) (7 ஏப்ரல் 1919 - 17 மார்ச் 2002) என்பார் இந்திய ஊட்டச்சத்து நிபுணர், கல்வியாளர் மற்றும் **அவிநாசிலிங்கம்** நிகர் நிலைப் பல்கலைக்கழக முன்னாள் துணைவேந்தர் ஆவார். இவர் தமிழகத்தின் மாநில திட்ட ஆணையம், தமிழக மகளிர் ஆணையம் மற்றும் உலக உணவு மாநாட்டின் துணைத் தலைவராகப் பணியாற்றியுள்ளார். 1992ஆம் ஆண்டில் இந்திய அரசு இவருக்குப் பத்மஸ்ரீ விருதினை வழங்கியது.

## சுயசரிதை
இராசாம்பாள் பாக்கியநாதன், 1919ஆம் ஆண்டு ஏப்ரல் மாதம் 7ஆம் நாள் தெற்கு இந்திய மாநிலமான தமிழ்நாட்டில் [தெற்கு.கள்ளிகுளம்],இராதாபுரம் வட்டம்) திருநெல்வேலி மாவட்டத்தில் பிறந்தார். இவருடைய தந்தை முத்தையா பாக்யநாதன் யாதவ், தாயார் சொர்ணாம்பாள். இவரின் கணவர் எட்வர்ட் தேவதாஸ் கோன். சென்னை இராணி மேரிக் கல்லூரியில் இளநிலை அறிவியல் பட்டமும் (1944)  1948ல் முதுநிலை அறிவியல் பட்டமும் பின்னர் 1949ல் கலைப்பிரிவில் முதுகலைப் பட்டமும், ஓகைய்யோ மாநிலப் பல்கலைக்கழகத்தில் முனைவர் பட்டமும் (1950) பெற்றார். இவர் அவிநாசிலிங்கம் மனையியல் கல்லூரியில் சேர்ந்தார். 1988 முதல் 1994 வரை இந்த நிகர்நிலை பல்கலைக்கழகத்தின் துணைவேந்தராகவும், 1994 முதல் 17 மார்ச் 2002 அன்று இறக்கும் வரை அதன் அதிபராகவும் நிர்வாக அறங்காவலராகவும் பணியாற்றினார்.

இராசாம்மள் ஊட்டச்சத்து மற்றும் கல்வி என்ற தலைப்புகளில் பல புத்தகங்களையும் கட்டுரைகளையும் வெளியிட்டுள்ளார். இவர் தி. சு. அவிநாசிலிங்கம் செட்டியார் குறித்த புத்தகத்தின் ஆசிரியராவார். இவர் தேசிய மாணவர் படை (இந்தியா) தமிழ்நாடு மற்றும் பாண்டிச்சேரி பிரிவின் கெளரவ கலோனலாகவும்,  காந்திகிராம், கிராம சுகாதார மற்றும் குடும்ப திட்டமிடல் நிறுவனம், தேசிய எழுத்தறிவு பணி, சிக்மா ஜி, சிக்மா டெல்டா எப்சிலன், ஓமிக்ரான் நு மற்றும் ஃபை அப்ஸிலோன் ஓமிக்ரான் ஆகிய அமைப்புகளின் உறுப்பினராகச் செயல்பட்டுள்ளார்.  இவர் 1987 முதல் 1991 வரை இந்திய ஊட்டச்சத்து சங்கத்தின் தலைவராகப் பணியாற்றினார்.

## விருதுகள் மற்றும் கெளரவங்கள்

* சென்னைப் பல்கலைக்கழகம், ஓரிகான் மாநில பல்கலைக்கழகம், சந்திர சேகர் ஆசாத் வேளாண்மை மற்றும் தொழில்நுட்ப பல்கலைக்கழகம், ஓஹியோ மாநில பல்கலைக்கழகம் மற்றும் உல்ஸ்டர் பல்கலைக்கழகத்தில் முனைவர் வழங்கியுள்ளது (மரியாதை நிமித்தமாக).
* 1992ஆம் ஆண்டில் இந்திய அரசு இவருக்குப் பத்மஸ்ரீ விருது வழங்கியது 
* 1998ல் ஜம்னாலால் பஜாஜ் விருதைப் பெற்றார்.
* வியன்னா ஆஸ்திரியா 2001ல் 17வது கூட்டத்தில் சர்வதேச ஊட்டச்சத்து அறிவியல் ஒன்றியம் (ஐயூஎன்எஸ்) இவருக்கு வாழ்நாள் சாதனையாளர் விருது வழங்கப்பட்டது..

## மேலும் காண்க

* அவிநாசிலிங்கம் மனையியல் மற்றும் பெண்களுக்கான உயர் கல்வி நிறுவனம்

## மேற்கோள்கள்

## வெளி இணைப்புகள்

* Rajammal P. Devadas in libraries (WorldCat catalog)

பகுப்பு:தமிழ்நாட்டுக் கல்வியாளர்கள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:தமிழகப் பெண் எழுத்தாளர்கள்
பகுப்பு:திருவண்ணாமலை மாவட்ட மக்கள்
பகுப்பு:தமிழக அறிவியலாளர்கள்
பகுப்பு:தமிழ் எழுத்தாளர்கள்
பகுப்பு:2002 இறப்புகள்
பகுப்பு:1919 பிறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:ஜம்னாலால் பஜாஜ் விருது பெற்றவர்கள்
விஜய் மியூசிக்

**விஜய் மியூசிக் இப்போது பெயர் மாற்றப்பட்டு விட்டது விஜய் டக்கர் ** என்பது தமிழ் மொழியில் இயங்கும் 24 மணி நேர இசை கட்டணத் தொலைக்காட்சி சேவை ஆகும். இந்த அலைவரிசை அக்டோபர் 4, 2020 ஆம் ஆண்டு முதல் சென்னையில் கிண்டியைத் தலைமையகமாகக் கொண்டு உலகளவில் இயங்கி வருகின்றது. இந்த அலைவரிசை 'ஏசியாநெட் ஸ்டார் கம்யூனிகேஷன்சு' நிறுவனத்திற்கு சொந்தமானது ஆகும். இது விஜய் தொலைக்காட்சி மற்றும் விஜய் சூப்பர்யின் சகோதரத் தொலைக்காட்சிகளில் ஒன்றாகும். இந்த தொலைக்காட்சியை பிக் பாஸ் தமிழ் 4 நிகழ்ச்சியின் மேடையில் நடிகர் கமல்ஹாசன் என்பவரால் ஆரம்பித்து வைக்கப்பட்டது.

## மேற்கோள்கள்

பகுப்பு:2020 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:ஸ்டார் இந்தியா
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:இசை தொலைக்காட்சி அலைவரிசைகள்
கோம் எல் சோகபா கல்லறை

**கோம் எல் சோகபா கல்லறை** Catacombs of Kom El Shoqafa)  என்பது எகிப்தின் அலெக்சாந்திரியாவில் அமைந்துள்ள ஒரு வரலாற்று தொல்பொருள் தளமாகும். மேலும் இது இடைக்காலத்தின் ஏழு அதிசயங்களில் ஒன்றாக கருதப்படுகிறது. 

நெக்ரோபொலிசில் அலெக்சாந்திரியக் கல்லறைகள், சிலைகள் மற்றும் பார்வோன்களின் இறுதி சடங்கின் தொல்பொருள் பொருட்கள் ஹெலனிய காலம் மற்றும் ஆரம்பகால உரோமைப் பேரரசின் தாக்கங்களைக் கொண்டுள்ளது. காலத்தின் காரணமாக, கல்லறைகளின் பல அம்சங்கள் உரோமானிய, கிரேக்க மற்றும் எகிப்திய கலாச்சார புள்ளிகளை ஒன்றிணைக்கின்றன; சில சிலைகள் எகிப்திய பாணியில் உள்ளன. ஆனால் உரோமானிய உடைகளும், தலையலங்காரங்களும் காணப்படுகின்றன. மற்ற அம்சங்களும் இதேபோன்ற பாணியைப் பகிர்ந்து கொள்கின்றன. இறந்த உடல்களை அதன் நடுவில் கொண்டு செல்ல பெரும்பாலும் பயன்படுத்தப்பட்ட ஒரு வட்ட படிக்கட்டு, அன்டோனைன் பேரரசர்களின் (கி.பி. 2 ஆம் நூற்றாண்டு) வயதில் படுக்கையில் சுரங்கப்பட்ட கல்லறைகளுக்குள் செல்கிறது.  இந்த வசதி பின்னர் 2 ஆம் நூற்றாண்டு முதல் 4 ஆம் நூற்றாண்டு வரை அடக்கம் செய்யப்பட்ட அறையாக பயன்படுத்தப்பட்டது. 1900 ஆம் ஆண்டில் மீண்டும் கண்டுபிடிக்கப்படுவதற்கு முன்பு ஒரு கழுதை தற்செயலாக இதனுள் விழுந்தது. இன்று வரை, மூன்று கல் சவப்பெட்டிகள் கண்டுபிடிக்கப்பட்டுள்ளன. பிற மனித மற்றும் விலங்குகளின் எச்சங்களும் பின்னர் சேர்க்கப்பட்டன. இந்தக் கல்லறைகள் ஒரு குடும்பத்தை மட்டுமே நோக்கமாகக் கொண்டிருந்தன என்று நம்பப்படுகிறது. ஆனால் ஏராளமான பிற நபர்களைக் கொண்டுவருவதற்காக இந்த தளம் ஏன் விரிவாக்கப்பட்டது என்பது தெளிவாகத் தெரியவில்லை.

கல்லறைகளின் மற்றொரு அம்சம் கராகலா தளமாகும். இதில் குதிரைகளின் எலும்புகள் உள்ளன. அவை கி.பி 215 இல் பேரரசர் கராகலாவின் குதிரைகளுக்காக உருவாக்கப்பட்ட கல்லறைகள் ஆகும். 

## பெயர்
கல்லறைகளுக்கு **கோம் எல் சோகபா கல்லறை** என்று பெயரிடப்பட்டது. அதாவது மட்பாண்டங்களின் துண்டு என்பதாகும். ஏனெனில் இப்பகுதியில் சுடுமண் பாண்டங்களின் துண்டுகள் கிடைத்தன. அவை பெரும்பாலும் ஜாடிகளையும் களிமண்ணால் செய்யப்பட்ட பொருட்களையும் கொண்டிருந்தன. கல்லறைகளைப் பார்வையிட்டவர்கள் இந்த பொருட்களை விட்டுச் சென்றனர். அவர்கள் வருகையின் போது உணவு மற்றும் மதுவை தங்கள் நுகர்வுக்கு கொண்டு வருவார்கள். இருப்பினும், இந்தப் பொருட்களை இந்த கல்லறையிலிருந்து வீட்டிற்கு கொண்டு செல்ல அவர்கள் விரும்பவில்லை. கல்லறை கண்டுபிடிக்கப்பட்ட நேரத்தில், இந்த உடைந்த தட்டுகளின் குவியல்கள் கண்டுபிடிக்கப்பட்டன. 

## தளவமைப்பு
thumb| வர்ணம் பூசப்பட்ட கல்லறை
இந்த அலகு அலெக்சாந்திரியாவின் மேற்கு நெக்ரோபொலிசில் அமைந்துள்ளது. மேலும், திடமான பாறை வழியாக வெட்டப்பட்ட மூன்று நிலைகளைக் கொண்டுள்ளது, மூன்றாவது நிலை இப்போது முற்றிலும் நீருக்கடியில் உள்ளது. கல்லறைகளில் ஆறு தூண்கள் கொண்ட மத்திய தடம் உள்ளது. இடதுபுறத்தில் ஒரு படுக்கையறை, இறுதி சடங்கு விருந்து மண்டபம், நண்பர்களும் குடும்பத்தினரும் மெத்தைகளால் மூடப்பட்ட கல் படுக்கை ஆகியவை உள்ளன. 

ரோட்டுண்டா சுவரைத் தாண்டி பார்வையாளர்கள் முதல் நிலையை அடையலாம். இது அறியப்படாத தேதியில் செய்யப்பட்டது. இது குதிரைகள் மற்றும் மனிதர்களின் எலும்புகள் காணப்பட்ட கராகலா மண்டபத்திற்கு வழிவகுக்கிறது. 

## முதன்மை கல்லறை அறையின் புகைப்படங்கள்

படிமம்:CatacombsKomElShoqafa2.jpg|முதன்மை கல்லறை அறையின் நுழைவாயில்
படிமம்:CatacombsKomElShoqafa4.jpg|ஒரு உடலை மம்மியாக்கும் நிகழ்வு
படிமம்:CatacombsKomElShoqafa3.jpg|அலங்கரிக்கப்பட்ட சர்கோபகஸ் மற்றும் அப்புஸ்-காளையுடன் குழு


## குறிப்புகள்

பகுப்பு:Coordinates on Wikidata
தாய்லாந்து திரைப்படத்துறை

**தாய்லாந்து திரைப்படத்துறை** (Cinema of Thailand) என்பது தாய்லாந் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.

தாய்லாந்தின் திரைப்படத்துறையின் ஆரம்பம் அரசர் சுலலாங்கொர்ன் என்பவர் 1897 ஆம் ஆண்டு சுவிட்சர்லாந்து நாட்டில் பேர்ன் நகருக்கு விஜயம் செய்தபோது ஆரம்பிக்கப்பட்டது. 1990 களில் தாய் அரச குடும்பம் மற்றும் உள்ளூர் வணிகர்கள் முதலில் திரைப்படத் தயாரிப்புக் கருவிகளைக் கொண்டு வந்து வெளிநாட்டு திரைப்படங்களைக் காட்சிப்படுத்தத் தொடங்கினர். 1920 களில் உள்ளூர் திரைப்படத் தொழில் தொடங்கப்பட்டது. 1930 களில் தாய் திரைப்படத்துறை அதன் முதல் பொற்காலகாலத்தை கொண்டிருந்தது.

இரண்டாம் உலகப் போருக்குப் பின்னர் தாய்லாந்து திரைப்படத்துறை மீள் எழுச்சி அடைந்தது. நூற்றுக்கணக்கான 16 மிமீ  திரைப்படங்கள் தயாரிக்கப்பட்டது. அவற்றில் பல சண்டைத் திரைப்படங்கள் ஆகும். 

## வரலாறு
லூமியேர் சகோதரர்கள் 1894 ஆம் ஆண்டில் தென்கிழக்காசியாவில் சுற்றுப்பயணம் மேற்கொண்டனர், மேலும் ஜூன் 9, 1897 இல் 'தி வண்டர்டெர்புல் பரிசின் சினிமாட்டோக்ராபர்' என்ற திரைப்படத்தை பேங்காக்கில் திரையிடப்பட்டது. இது தான் தாய்லாந்தில் அறியப்பட்ட முதல் திரைப்படத் திரையிடலாகும். அதே ஆண்டில் மன்னர் சுலலாங்கொர்ன் ஐரோப்பாவிற்கு விஜயம் செய்த காட்சிகள் படமாக்கப்பட்டு தாய்லாந்திற்கு மீண்டும் கொண்டு வரப்பட்டு மக்களுக்கு காட்சிப்படுத்தப்பட்டது. அத்துடன் மன்னனின் சகோதரான இளவரசர் தொங்தெய்ம் சம்பாசத்ரா வாங்கிய திரைப்பட உபகரணங்களும் காட்சிப்படுத்தப்பட்டது.

## மேற்கோள்கள்

பகுப்பு:ஆசியத் திரைப்படத்துறை
தம்பிரான்

தமிழ்நாட்டில் உள்ள  சைவ சமய மடாதிபதிகளுக்கு அடுத்த நிலையில் உள்ள துறவிகளைக் குறிக்க **தம்பிரான்** என்று அழைப்பர். இத்ம்பிரான்களில் மூத்தவர் அடுத்த மடாதிபதியாக பதவியேற்பார். தம்பிரான்கள் சைவ சமய இலக்கியங்கள் சைவ ஆகமங்களில் நன்கு புலமைப் பெற்றவர்கள்.  இத்தம்பிரான்கள் அவர்கள் செய்யும் பணிக்குத் தக்க பல்வேறு பெயர்களில் அழைக்கப்படுவர்.  அவைகள்:
# **ஒடுக்கத்தம்பிரான** - சைவ மடாதிபதிக்கு அருகில் இருந்து காரியம் பார்க்கும் தம்பிரான்
# **கட்டளைத்தம்பிரான்** -  சைவமடத்தைச்சார்ந்த கோயில்களை மேற்பார்வையிட மடாதிபதியால் நியமிக்கப்பட்ட சைவத்துறவி
# **கார்வாரித்தம்பிரான்** - சைவமடத்தின் காரியங்களில் விசாரணை செய்யும் தம்பிரான்

* அகராதிகளில் தம்பிரான் எனும் சொல்லிற்கு கடவுள், தலைவர்,   துறவிகட்குத் தலைவர், மன்னர் (திருவிதாங்கோட்டு அரசர்க்கு வழங்கும் பட்டம்) போன்ற பொருட்கள் உள்ள்து. 

* சுந்தரமூர்த்தி நாயனரை சிவபெருமானின் தோழர் என்பதைக் குறிக்க **தம்பிரான் தோழர்** என பெரியபுராணம் குறித்துள்ளது.

* தேனி மாவட்டத்தின் கம்பம் பிரதேசத்தில் வாழும் காப்பிலியர்களின் மாட்டுத்தொகுதிகளில் தலைமை மாட்டை **தம்பிரான் மாடு** என்றழைப்பர்.

* இறைவன் அருளால் பெரும் ஆபத்திலிருந்து காப்பாற்றப்பட்டதை குறிப்பதற்கு, **எனது தலை தப்பினது தம்பிரான் புண்ணியம்** எனும் பழமொழி உள்ளது.

## இதனையும் காண்க
* திருவாடுதுறை நமசிவாயத் தம்பிரான்
* சைவ சமய மடங்கள்

## மேற்கோள்கள்


பகுப்பு:சைவ சமயம்
பகுப்பு:சைவ சமயம் தொடர்பான குறுங்கட்டுரைகள்
பகுப்பு:சைவ ஆதீனங்கள்